Lê jou eier – Oorgeërfde eienskappe – toortsie.com
Dis of ek nie kan wag vir Donderdagmiddae 12 uur wanneer Hester haar nuwe uitdaging gee nie. Hierdie week se uitdaging: Wat is jou oorgeërfde einskappe.
Ek mag dalk arrogant klink, maar ek gaan eerder op die positiewe eienskappe konsentreer, netnou trap ek op tone as ek op die negatiewes konsentreer. Goed, ek sal hier en daar iets noem, maar hulle lê so tussen positief en negatief.
Van my ma het ek my musikaliteit gekry, ek dink ek het ‘n bietjie meer geleenthede as sy gekry om dit te ontwikkel, maar ek bewonder haar wat vir jare ons bidure en eredienste by die buite-wyk begelei het. Ek dink sy het baie goed gedoen. Ek het ook haar ‘go’ gekry. Haar woema. Haar avontuurlustigheid, maar die deursettingsvermoë kom van my pa af. Ek en my ma kon erg op mekaar se senuwees werk, en ek weet mos eintlik baie goed dat jy die meeste haak met die ouer na wie jy aard! Ek het ook my woorde van haar gekry, maar sal al my ou skoene agterná gooi om te kan skryf soos sy dit gedoen het. My liefde vir handwerkies kom ook van my ma (ook van my twee oumas) af, sy het graag gebrei, naaldwerk gedoen, tapisserië uitgewerk, selfs ‘n mat geknoop!
Van my pa het ek ook ‘n paar goed gekry, of ek hoop ek het dit gekry, of dalk verbeel ek dit my. Ek hoop ek het ‘n bietjie sagtheid van hom gekry. Leef, en laat leef. My sin vir humor kom beslis van sy kant af, maar hy was beslis ‘n gentleman en sou hom gedra in die openbaar. Ons syfervaardigheid kom van hom af. My liefde vir die plaas ook, ek het tog te graag saam met hom op die plaas rondgery. Ook die gedagte dat ‘n mens skiet vir die pot, nie sommer net vir die plesier nie, dan is dit mors. My vrees vir water kom beslis van hom af, ook die feit dat ek geen balvermoëns het nie. My gryskop!
My eksentriekheid kom van my ouma Ellie af, of so glo ek, hoekom weet ek nie. Tog dink ek sy was nie op haar mond geval nie, nes ek!
Van my ouma Lenie kom my geloof in die Here. Sy het ‘n sagtheid gehad. My ma sê graag ek aard na haar. Maar ek aard ook na my jongste twee tannies aan weerskante, dié een aan my ma se kant én die een aan my pa se kant. Dalk is daar iets aan jongste kinders?
‹ PreviousAangepas op die dorp?
Next ›Kameel – O my gatta
25 thoughts on “Lê jou eier – Oorgeërfde eienskappe”
Oktober 16, 2017 om 9:45 vm
Jy is omtrent ñ interessante mengsel van die familie, Toortsie.
Oktober 16, 2017 om 9:55 vm
Ryklik geseën en mooi geërf, Toortsie.
Dankie. Die negatiewes is net so baie!
Oktober 16, 2017 om 10:00 vm
Aan hulle kan mens werk. Geniet jou seëninge
Oktober 16, 2017 om 10:04 vm
Ja, mens kan, as jy lus het. 🙂
Oktober 16, 2017 om 8:35 nm
Dis gewoonlik die interessante deel van jou samestelling 😇
Dis waar wat jy sê van die twee selfde geaardhede in een huis wat bots. Jy het baie talente geërf Toorts…. en dis goed dat jy dit nie begrawe nie.
Oktober 16, 2017 om 10:38 vm
Soms storm ek in waar ek nie hoort nie omdat ek dink ek het dit gekry!
Oktober 16, 2017 om 10:43 vm
Gene is wonderlike goed en ek dink tog dat aangeleerde gedrag ook bydra tot wie en wat mens uiteindelik is.Jy klink na ‘n besondere person,Toortsie!
Oktober 16, 2017 om 10:44 vm
Dankie. Onthou ek het niks negatiefs genoem nie. Ja ek wonder hoeveel van hierdie is ook eintlik maar asngeleerde gedrag!
Oktober 16, 2017 om 10:48 vm
Dis regso. Mens konsentreer liewer op die positiewe eienskappe.
Oktober 16, 2017 om 4:39 nm
Jy jhet duidellik ‘n klomp aktiewe gene ge-erf
Ek wonder hoeveel van hulle het ek self aangejaag?
Oktober 16, 2017 om 7:14 nm
Ek hou om die positiewe goed te lees want dis tog wat op die einde al wat saak maak. Welgedaan
Oktober 16, 2017 om 8:43 nm
Ek hou van eksentriek. Ek het iewers gelees dit “behels ŉ simpatieke begrip vir die wisselvallighede en disharmonieë van die lewe en die onvolkomenhede en teenstrydighede in die menslike natuur”. Dis iets wat net ‘n goeie sin vir humor kan hanteer. Jy is ‘n vrou van vele talente, maar ek het dit al gesê, nè? Ek is bly jy geniet die uitdagings.
Oktober 16, 2017 om 8:46 nm
My opsomming tans van eksentriek? Iemand wat haar uniekheid aanvaar en gelukkig genoeg is in haar vel om aan haar uniekheid uiting te gee en nie onder groepsdruk jou hele menswees te verander na die trop s’n nie. Trap ek nou op tone, want almal wat uniek us, is nie eksentriek nie?
Oktober 16, 2017 om 8:48 nm
Ek kan nie dink dat enigiemand kan beswaar maak teen eksentriek nie. Dis die eksentrieke karakter in die boek wat die verhaal smaak gee!
Oktober 16, 2017 om 8:51 nm
Jinne, jul raak nou hier so slim dat ek eers mooi moet dink wat daar gesê word …
Oktober 17, 2017 om 5:03 nm
Nou wat sê ons?
Oktober 17, 2017 om 1:02 vm
Jy is waarlik bevoorreg om uit ń familie te kom wat so talentvol is.
Oktober 17, 2017 om 6:56 vm
Ek is seker ons almal kom uit talentvolle families. Jy ook! 😁
Oktober 17, 2017 om 9:26 vm
Baie waar wat Kameel ook sê van aanleer. Jou ouers het by hul ouers geleer. Jy het by jou ouers geleer en jou kinders weer by jou. Tog is daar seker dinge wat wel geêrf is soos bv n flinke verstand wat syfers betref of om bv kunswerke te lewer hetsy sketse, verf, naaldwerk of enige kuns!
Jy is beslis n unieke kind van jou ouers!
Oktober 17, 2017 om 9:29 vm
Ek is seker jy is ook! 😁